**СЪОБЩЕНИЕ ЗА БЪЛГАРСКИТЕ БЕНЕФИЦИЕРИ ПО ПРОГРАМАТА ОТНОСНО ОТЧИТАНЕТО В ЕЛЕКТРОННАТА**

**СИСТЕМА ЗА НАБЛЮДЕНИЕ (EMS)**

Уважаеми бенефициери,

Във връзка с отчитането на разходи и дейности в електронната система за наблюдение по Програмата (eMS), бихме искали да ви обърнем внимание на особеностите при генериране на допълнителни периоди, или т.нар. под-периоди към даден отчетен период и в рамките на съответен партньорски доклад.

Промяната на отчетните периоди или генерирането на под-периоди към подаден доклад се осъществява чрез искане за модификация (modification request) от Водещия партньор, изпратено по имейл до отговорния експерт по проекта в Съвместния секретариат (JS project officer). Напомняме, че при извършване на модификацията партньорските доклади, които са качени, но не са подадени за верификация (Partner reports in progress), могат да бъдат изтрити от системата.

Обръщаме внимание, че е необходимо да се спазва логическа последователност при генериране на отчетните периоди и под-периоди, *като не е допустимо те да се припокриват отчасти или изцяло.* В случай на неверифицирани / недопустими разходи в даден отчетен период (sitting ducks), сумата може да бъде включена в следващ отчетен период при следващо искане за ПНК.

За повече информация по въпроса:

[E-MS reporting manual](http://www.interregrobg.eu/en/rules-of-implementation/programme-rules/e-ms-reporting-manual.html)

[Presentations made during the thematic meetings in Alexandria and Veliko Tarnovo – June 2018](http://www.interregrobg.eu/en/programme/programme-publications.html)